การเมือง 3 ขั้วฝุ่นตลบแน่ 
แหกกติกา หน้ามืดได้,รัฐธรรมนูญฉบับปัจจุบันที่เรียกกันว่า ฉบับปราบโกง ที่มีความเข้มข้นเพื่อหวังว่าจะทำให้การเมืองไทยเดินหน้าต่อไปได้,ด้วยการกำหนดให้มีการลงคะแนนด้วยบัตรใบเดียว แม้จะมี ส.ส.ทั้งระบบเขตพื้นที่และปาร์ตี้ลิสต์เหมือนเดิมก็ตาม,หรือที่เรียกกันว่าระบบจัดสรรปันส่วนผสม พูดง่ายๆว่า พยายามที่จะเน้นให้การเลือกตั้งมีส่วนกำหนดไม่ให้มีพรรคการเมืองใดได้เสียงข้างมากเด็ดขาด,พรรคการเมืองที่ได้เสียงมากโอกาสที่จะไม่ได้ ส.ส.ระบบปาร์ตี้ลิสต์ก็มีความเป็นไปได้ เพราะจะต่างกับที่ผ่านมา ที่พรรคไหนได้เสียงมากก็จะบวกกับคะแนนปาร์ตี้ลิสต์ ทำให้ได้เสียงมากเข้าไปอีก,นั่นแหละคือคำตอบว่าจะได้รัฐบาลผสมหลังเลือกตั้ง,ได้มีการคิดสูตรคำนวณ ส.ส.ออกมาแล้วว่า พรรคทุกพรรคได้คะแนนจากการเลือกตั้งรวมทั้งประเทศเท่าใด ก็นำไปหารกับตัวเลขจำนวน 70,000 คะแนน,เป็นคำตอบว่าพรรคการเมืองนั้นจะได้ ส.ส.จำนวนกี่คน,เช่นว่า พรรคการเมืองหนึ่งได้คะแนนรวมทั้งประเทศ 7 ล้านคะแนน เมื่อหารด้วย 70,000 คะแนน พรรคนั้นจะได้ ส.ส. 100 คน เป็นต้น,หมายถึงตัวเลข ส.ส.จากการเลือกแบบแบ่งเขตเป็นตัวเลขจริงจากการลงคะแนนของประชาชน ที่เหลือเป็นตัวบวกจะมาจาก ส.ส.ปาร์ตี้ลิสต์,ว่าที่จริงแล้วด้วยกฎกติกาที่เข้มข้นจึงทำให้การหาเสียงจึงต้องพึงระวังเอาไว้ให้ดี ที่กำลังบ่นๆกันก็คือ การแสดงบัญชีเสียภาษีของผู้สมัครย้อนหลังไป 3 ปี อ้างว่าไม่สามารถดำเนินการได้ทัน เนื่องจากเวลากระชั้นชิด,เรื่องนี้เป็นหน้าที่ของนักการเมืองที่จะต้องศึกษากฎกติกาล่วงหน้า เพื่อเตรียมการให้พร้อม ซึ่งก็รู้กันดีอยู่แล้ว,จึงไม่ควรมาสร้างเป็นเงื่อนไขให้วุ่นวายไปอีก,เวลานี้ก่อนลงสนามเลือกตั้งหากมองให้ทะลุแล้วจะแบ่งเป็น 3 ขั้วการเมือง คือ พรรคตระกูลเพื่อทั้งหลาย ใช้วิธีการแยกกันเดินรวมกันตี,พรรคตระกูล พลัง หรือจะเรียกว่าเป็นพรรค กองหนุน ก็ได้ มีการตกลงกันแล้วว่าจะร่วมกันเพื่อสนับสนุนให้ พล.อ.ประยุทธ์ จันทร์โอชา กลับมาเป็นนายกฯหลังเลือกตั้ง,พรรคประชาธิปัตย์ที่เดินงานการเมืองแบบโดดเดี่ยวเพื่อหวังเป็นตัวแปรทางการเมืองและหวังคว้าเก้าอี้นายกฯ,แม้ดูเป็นความหวังค่อนไปทาง ริบหรี่ ก็ตาม,แต่ก็ต้องยอมรับความจริงอย่างหนึ่งว่า ประชาธิปัตย์นั้น ไม่ต้องการจัดรัฐบาลร่วมกับพรรคเพื่อไทย และไม่มีท่าทีชัดเจนว่าจะสนับสนุน พล.อ.ประยุทธ์,ถ้าอ่านเกมให้ออกสุดท้ายก็มีโอกาสได้ร่วมจัดตั้งรัฐบาลกับพลังประชารัฐ เพราะโอกาสที่จะได้เสียงข้างมากสุดเพื่อเป็นแกนนำนั้นค่อนข้างจะยาก,พลังประชารัฐ แม้จะเป็นพรรคการเมืองใหม่ และมีจุดยืนที่จะสนับสนุน พล.อ.ประยุทธ์ จึงมีความพร้อมค่อนข้างมากเพราะ,มีอำนาจรัฐ มีกองทัพ มีระบบราชการอยู่ข้างหลัง แถมได้นักการเมืองหน้าเก่าอีกเพียบ,ว่าไปแล้วมี อาวุธลับ ที่พร้อมกว่าพรรคการเมืองอื่นๆ แม้กระทั่ง กระสุนดินดำ ซึ่งเป็นเงื่อนไขสำคัญไม่น้อยสำหรับการเลือกตั้งของไทย,ด้วยความพร้อมเหล่านี้คือปัจจัยสำคัญที่เหนือกว่าพรรคอื่นๆ,อยู่ที่ว่าจากนี้ไปจะ แพ้ภัย ตัวเองหรือไม่เท่านั้น.,สายล่อฟ้า
รัฐธรรมนูญฉบับปัจจุบันที่เรียกกันว่า ฉบับปราบโกง ที่มีความเข้มข้นเพื่อหวังว่าจะทำให้การเมืองไทยเดินหน้าต่อไปได้ ด้วยการกำหนดให้มีการลงคะแนนด้วยบัตรใบเดียว
ขั้วการเมือง,บัตรเลือกตั้ง,เสียงข้างมาก,สายล่อฟ้า,กล้าได้กล้าเสีย